Diari Oficial de la Generalitat Valenciana


Sumari del DOGV 1534, del 03-05-1991 (1991/820975)

ORDRE de 25 d'abril de 1991, de la Conselleria d'Administració Pública?Convocatòria 05/1991?, per la qual es convoquen proves selectives d'accés al grup D, personal laboral.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   1534

Data del DOGV
:   03-05-1991

Secció del DOGV
:   AUTORITATS I PERSONAL

Número del document
:   1991/820975


Data del document
:   25-04-1991

Organisme emissor
:   Conselleria d'Administració Pública

Tipus de document
:   Ordre

Correcció d'errades

ORDRE de 25 d'abril de 1991, del Conseller d'Administració Pública -Convocatòria 05/91- per la qual es convoquen proves selectives d'accés al grup D, personal laboral.  
D'acord amb el que estableix el Decret 54/91, de 27 de març, del Consell de la Generalitat Valenciana, pel qual s'aprova l?Oferta d'Ocupació Pública de la Generalitat Valenciana per a 1991, a fi d'atendre les necessitats d'ocupació existents.  
I fent ús de l'atribució prevista en l'article 13 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana i en el Decret 69/86, de 2 de juny, pel qual s'aprova el reglament de selecció de personal i provisió de llocs de treball de la Generalitat Valenciana, i d'acord amb el conveni col·lectiu sobre les condicions de treball del personal laboral al servei de la Generalitat Valenciana.  
Es convoquen proves d'accés al grup D, personal laboral, d'acord amb les següents  
BASES  
1. Objecte de la convocatòria  
1.1 La Generalitat Valenciana desplega una política d'igualtat d'oportunitats a fi de promoure una presència igualitària de dones i homes en l'administració pública.  
Aquesta convocatòria té per objecte la selecció de personal, mitjançant el sistema d'oposició, per a cobrir 34 vacants del grup D, personal laboral, que tot seguit s'indiquen, pel torn d'accés lliure i de promoció interna:  
Núm. oposició Denominació Núm. vacants  
Oposició núm. 1 Auxiliars clínica 16  
Oposició núm. 2 Auxiliars explotació portuària 12  
Oposició núm. 3 Encarregats grup enquestadors 3  
Oposició núm. 4 Vigilants obres públiques 3  
1.2. El número total de vacants reservades al torn d'accÉs Lliure ascendeix a 21, que corresponen a les següents oposicions:   
Núm. oposició Denominació Núm. vacants  
Oposició núm. 1 Auxiliars clínica 10  
Oposició núm. 2 Auxiliars explotació portuària 7  
Oposició núm. 3 Encarregats grup enquestadors 2  
Oposició núm. 4 Vigilants obres públiques 2  
Dins del torn d'accés lliure, es reserva a la quota de discapacitat 1 vacant, que correspon a l?oposició número 1, auxiliar clínica.  
1.3. El nombre de vacants reservades al torn de promoció interna suma 13 vacants, que correspon a les següents oposicions:  
Núm. oposició Denominació Núm. vacants  
Oposició núm. 1 Auxiliars clínica 6  
Oposició núm. 2 Auxiliars explotació portuària 5  
Oposició núm. 3 Encarregats grup enquestadors 1  
Oposició núm. 4 Vigilants obres públiques 1  
1.4. Les vacants sense cobrir de les reservades al torn de promoció interna i a la quota de discapacitats s'acumularan al torn d'accés lliure.  
2. Condicions generals dels aspirants  
2.1. Per a ser admès a aquestes proves selectives, caldrà:  
2.1.1. Tenir la nacionalitat espanyola  
2.1.2. Haver complit 18 anys  
2.1.3. Estar en possessió del títol de batxiller elemental, graduat escolar, formació professional de primer grau o formació laboral equivalent, amb categoria professional reconeguda en ordenança laboral. -  
2.1.4. Posseir la capacitat física i psíquica necessària per a l?exercici de les funcions dels llocs de treball oferts.  
2.1.5. No trobar-se inhabilitat penalment per a l'exercici de funcions públiques.  
2.1.6. No haver estat separat, mitjançant expedient disciplinari, de qualsevol administració o càrrec públic.  
2.2. Les condicions per a ser admès a les proves hauran de complir-se en el moment de l'acabament del termini de presentació d'instàncies i mantenir-se durant tot el procés selectiu, fins el moment de la presa de possessió.  
2.3. Els aspirants que concórreguen a les vacants reservades al torn de promoció interna hauran de ser personal laboral fix de la Generalitat Valenciana del grup E; haver tingut aquesta condició almenys dos anys, i ocupar en l'actualitat llocs de treball que hagen estat classificats per a ser exercits per personal laboral en les relacions corresponents de llocs de treball.  
2.4. Podran optar a la quota de discapacitats aquells aspirants del torn d'accés lliure, amb minusvàlues de grau igual o superior al 33 per cent, que ho formulen expressament en la sol·licitud de participació, seguint les instruccions establertes en la base 6.2.2.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A aquest efecte, els interessats hauran de formular la petició corresponent en la sol·licitud de participació en l?oposició, seguint les instruccions establertes en la base 6.2.3.  
4. Sol·licituds  
Els qui desitgen prendre part en aquestes proves selectives hauran de complimentar la sol·licitud que figura com a model en l'annex III, que els serà facilitat en les oficines de la Caixa Postal que es relacionen en l'annex IV.  
Igualment, se'ls facilitarà el model de sol·licitud en les oficines públiques relacionades a l'annex Il.  
5. Drets d'examen  
Els drets d'examen seran de 895 PTA i s'ingressaran a través de qualsevol de les oficines relacionades en l'annex IV, en el compte corrent núm. 086.903:87 de l'oficina principal de la Caixa Postal de València. El pagament de la taxa es justificarà amb la impressió del segell de qualsevol de les oficines de la Caixa Postal que figuren a l'annex IV en la sol·licitud, la qual cosa serà prou per a deixar constància de la presentació d'aquesta, d'acord amb la Llei de Procediment Administratiu.  
6. Presentació de sol·licituds  
6.1. Les sol·licituds seran dirigides al Director de l?Institut Valencià d'administració Pública. S'hi adjuntarà una fotocòpia del DNI.  
El termini per a la presentació de sol·licituds començarà el dia 6 de maig de 1991 i finirà el dia 10 de juny de 1991 (ambdós inclosos).  
Les sol·licituds es presentaran pels interessats en les oficines de la Caixa Postal de la Comunitat Valenciana que figuren relacionades en l'annex IV, i s'abonarà en el mateix acte la taxa que es fixa en la base 5.  
També es podran presentar les sol·licituds en la forma prevista en l'article 66 de la Llei de Procediment Administratiu  
6.1.1. Els aspirants que concórreguen pel torn de promoció interna hauran d'acreditar que reuneixen les condicions exigides en la base 2.3., mitjançant la certificació expedida per la Unitat de Registre de Personal de la Direcció General de la Funció Pública, i que adjuntaran a la seua sol·licitud  
6.1.2. Els aspirants que concórreguen a la quota de discapacitats hauran de presentar, amb la sol·licitud, la certificació de la Conselleria de Treball i Seguretat Social o òrgan competent d'altres administracions públiques, que acredite discapacitació igual o superior al 33 por cent.  
6.2. L'aspirant, en emplenar la seua sol·licitud, haurà d'observar amb el rigor degut les instruccions que s'hi adjunten, atés que serà llegida per equips opto-electrònics d'alta precisió. De manera especial haurà d'observar:  
6.2.1. En l'apartat número 20 de l?imprès de sol·licitud, «Forma d'accés», els aspirants que participen pel torn d'accés lliure,. hi faran una ics (X) sobre la casella de les lletres «LI/L».  
Així mateix, els aspirants que participen pel torn de promoció interna hi faran una ics (X) sobre la casella de la lletra «P», cosa que comportarà la seua exclusió com aspirants pel torn d'accés lliure, llevat d'allò disposat en la base 7.2.  
6.2.2. Els aspirants del torn d'accés lliure amb minusvàlues de grau igual o superior al 33 per cent, que opten per la quota de discapacitats, faran una ics (X) sobre la casella de la lletra «D».  
Igualment, indicaran, en l'apartat número 25 de l?imprès de sol·licitud, les mesures d'adaptació que sol·liciten.  
6.2.3. Els aspirants amb minusvàlues que no accedesquen per la quota de discapacitats també podran sol·licitar les mesures d'adaptació previstes a l'apartat número 25 de l?imprès de sol·licitud.  
6.2.4. En l'apartat número 31 de l?imprès de sol·licitud indicarà la seua opció per a realitzar el tercer exercici voluntari i de mèrit, i en l'apartat número 32 farà una ics (X) sobre la casella de «Val» (Valencià), cas que opte per realitzar-lo.  
7. Admissió dels aspirants  
7.1. Per a ser admesos a la realització de les proves selectives, quant a les condicions generals dels aspirants, n'hi haurà prou que les declaren en el moment de presentar la sol·licitud, però que caldrà acreditar en el termini de vint dies hàbils següents a la publicació de la relació d'aprovats a què es refereix l'article 19.1 del Decret del Consell 69/86, de 2 de juny, pel qual s'aprova el reglament de selecció de personal i provisió de llocs de treball de la Generalitat Valenciana.  
7.2. Els aspirants que pretenguen concórrer pel torn de promoció interna i no acrediten en la forma prevista en la base 6.1.1. d'aquesta convocatòria, de reunir les condicions generales a què es refereix la base 2.3., seran considerats com aspirants pel torn d'accés lliure, a tots els efectes.  
7.3. Acabat el termini de presentació de sol·licituds, prèvia verificació que s'ha realitzat el pagament dels drets d'examen, l?Institut Valencià d'Administració Pública dictarà una resolució que es publicarà en el Diari Oficial de la Generalitat Valenciana, i que contindrà la relació provisional d'admesos i exclosos a la realització de les proves.  
7.4. Els aspirants podran, cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient, en el termini de 10 dies hàbils comptadors a partir de l?endemà al de la publicació de la relació provisional d'admesos i exclosos, d'acord amb l?establert en l'article 71 de la Llei de Procediment Administratiu.  
7.5. En tot cas, a fi d'evitar errades i, en el supòsit de produir-se'n, possibilitar la seua esmena en temps i forma, els aspirants comprovaran fefaentment no sols que no figuren en la relació provisional d'exclosos, sinó, a més, que els seus noms i les dades consten correctament en les relacions pertinents d'admesos.  
7.6. Transcorregut el termini anterior, esmenats els defectes, si cal, i vistes las al·legacions, es dictarà la resolució amb la llista d'admesos a la realització de les proves, que es publicarà en el Diari Oficial de la Generalitat Valenciana.  
7.7. En la resolució, mitjançant la qual es faça pública la llista d'admesos a la realització de les proves, s'establirà, almenys amb 15 dies d'antelació, la data, el lloc de celebració i l?hora de començament del primer exercici.  
8. Proves selectives  
8.1. El procediment de selecció dels aspirants serà el d'oposició, que constarà de tres exercicis, dels quals seran eliminatoris els dos primers.  
8.1.1. Primer exercici. Consistirà en la realització d'una prova tipus test, amb respostes alternatives, de les quals només una és la correcta, que versarà sobre coneixements de caràcter pràctic relacionats amb les funcions pròpies de les vacants objecte de la convocatòria.  
8.1.2. Segon exercici. Consistirà a contestar un qüestionari de preguntes amb respostes alternatives, de les quals només una és la correcta, basat en preguntes de cultura general i en el contingut del temari de les matèries que s'adjunten com a annex I.  
Per a la realització d'aquest segon exercici s'agruparan els aspirants de les distintes oposicions que hagen superat el primer exercici, d'acord amb allò previst en la base 8.2.1.  
Els aspirants que concórreguen pel torn de promoció interna restaran exempts de la realització d'aquest segon exercici.  
8.1.3. Tercer exercici. Voluntari i de mèrit.  
Tindrà per objecte valorar els coneixements de valencià.  
Per a exercir la seua opció l'aspirant haurà de seguir les instruccions de la base 6.2.4.  
8.2. Qualificació dels exercicis.  
8.2.1. El primer exercici, tant per als aspirants que concórreguen per torn d'accés lliure i la quota de discapacitats, com per als qui ho facen pel torn de promoció interna, es qualificarà de zero a deu punts, i seran eliminats els opositors que no obtinguen un mínim de cinc punts.  
Les contestacions errònies es valoraran negativament, amb una penalització de 0,33 punts per error.  
8.2.2. El segon exercici, per als aspirants que concórreguen pel torn d'accés lliure i quota de discapacitats, es qualificarà de zero a deu punts, sent necessari traure'n un mínim de cinc per a superar-lo.  
Les contestacions errònies es valoraran negativament, amb una penalització de 0'33 punts per error.  
8.2.3. Tant per als aspirants pel torn d'accés lliure com per als de la quota de discapacitats la qualificació resultant dels dos primers exercicis vindrà determinada per la suma de puntuacions obtingudes en cadascun d'aquests, sempre que aquestes siguen, com a mínim, de cinc punts.  
Per als aspirants que concórreguen pel torn de promoció interna aquesta qualificació serà la del primer exercici, sempre que siga, com a mínim, de cinc punts.  
Tot seguit es configuraran per separat tres relacions, corresponents, respectivament, al torn d'accés lliure, a la quota de discapacitats i al torn de promoció interna. Aquestes tres relacions s'ordenaran per puntuació de més a menys i s'interrompran quan el nombre d'inclosos en cadascuna d'aquestes coincidesca amb el nombre de vacants convocades per torn i quota.  
En cas d'empat entre els aspirants inclosos en la relació, en qualsevol de les llistes, l'ordre s'establirà atenent la puntuació més alta obtinguda en el primer exercici. Si persistís l'empat en les relacions del torn d'accés lliure i quota de discapacitats, l'ordre s'establirà atenent la major puntuació obtinguda en el segon exercici. Finalment, per a resoldre en qualsevol relació l'empat, de mantenir-se aquest, es dirimirà per ordre alfabètic del primer cognom dels aspirants empatats, i s'iniciarà l'ordre per la lletra M, d'acord al resultat del sorteig celebrat el dia 24 d'abril de 1991.  
Solament els inclosos en aquestes relacions podran passar a realitzar el tercer exercici voluntari i de mèrit.  
8.2.4. D'acord amb la base 1.4, si en el torn de promoció interna el nombre d'aspirants que han obtingut una puntuació mínima de cinc punts en el primer exercici fos inferior al de les vacants reservades a aquest torn, aquestes vacants augmentaran les de torn lliure.  
Igualment, en la quota de discapacitats si el nombre d'aspirants que han obtingut una puntuació mínima de cinc punts en cadascun dels dos primers exercicis es inferior a la reserva en aquesta quota, la diferència augmentarà les vacants del torn lliure.  
8.2.5. El tercer exercici serà valorat fins un màxim de cinc punts.  
8.3. La puntuació final de l?oposició s'obtindrà sumant la puntuació del tercer exercici als resultats obtinguts pels aspirants que figuren en les relacions a què es refereix la base 8.2.3.  
S'elaborarà una relació per als qui accedesquen per promoció interna, una altra per als qui accedesquen per la quota discapacitats, i una altra per als qui ho facen pel torn lliure, que constituiran les llistes dels aspirants que han superat les proves per ordre de puntuació.  
9. Desplegament de les proves selectives  
9.1. Els exercicis tindran lloc a Alacant, Castelló i València.  
El primer exercici es realitzarà separadament per a cadascuna de les oposicions en el lloc, data i hora que s'establesca en la resolució per la qual s'aprove i publique eh el Diari Oficial de la Generalitat Valenciana la llista d'admesos a la realització de les proves.  
Per a la celebració del segon i tercer exercicis, el tribunal podrà convocar els aspirants de totes les oposicions que hagen superat el primer exercici, a la realització d'aquests en una única sessió i localitat.  
9.2. Els aspirants seran convocats pera cada exercici en crida única.  
Els membres del tribunal qualificador i el personal col·laborador no permetran l'accés a la sala, on es realitze l?exercici, d'aquelles persones que hi compareguen una vegada acabada la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a açò siguen vàlides les fotocòpies compulsades dels documents; com també de l?exemplar per a l?interessat de la sol·licitud d'admissió a les proves.  
9.3. Començades les proves l'anunci de la celebració dels restants exercicis es farà pública pel tribunal en el local on s'haja celebrat l'anterior i en l?Institut Valencià d'Administració Pública, amb una antelació de 48 hores com a mínim, d?acord amb allò preceptuat en l'article 17 del Decret del Consell 69/86, pel qual s'aprova el reglament de selecció de personal i provisió de llocs de treball de la Generalitat Valenciana.  
10. Publicitat de llistes  
10.1. En finalitzar cadascun dels dos primers exercicis el tribunal publicarà, en el lloc d'examen i en l'Institut Valencià d'Administració Pública, les relacions dels aspirants que hagen obtingut una qualificació de cinc o més punts.  
Així mateix es publicaran les relacions a què fa referència la base 8.2.3. en els susdits llocs, com també la qualificació obtinguda en el tercer exercici voluntari i de mèrit.  
10.2. Una vegada finalitzada l'oposició, el tribunal publicarà, mitjançant un anunci, en els locals on s'han celebrat les proves i en l'Institut Valencià d'Administració Pública, les relacions amb la puntuació final a què es refereix la base 8.3, que constituiran les llistes dels aspirants que han superat les proves, per ordre de puntuació.  
En cap de cas, el tribunal podrà declarar que han superat les proves selectives un nombre superior al de vacants convocades.  
10.3. El tribunal elevarà al director general de l?Institut Valencià d'Administració Pública les llistes dels aspirants que han superat les proves, per ordre de puntuació, a què es refereix la base 8.3, per a la seua inserció en el Diari Oficial de la Generalitat Valenciana.  
11. Coneixements de valencià  
11.1. Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana.  
11.2. Els qui no puguen acreditar aquests coneixements, d'acord amb el que hi ha establert en el punt anterior, hauran de realitzar el curs específic de valencià a què es refereix l'article 50 del Decret Legislatiu de 20 de març de 1991, immediatament després del curs de formació previst en la base 13 d'aquesta convocatòria.  
12. Presentació de documents  
12.1. En el termini de 20 dies hàbils, comptadors des de l'endemà al de la publicació en el DOGV de les llistes a què es refereix la base 10.3, els aspirants proposats hauran de presentar davant l'Institut Valencià d'Administració Pública els documents següents:  
12.1.1. Certificació de naixement expedida pel Registre Civil corresponent, o fotocòpia del DNI, compulsada degudament.  
12.1.2. Fotocòpia compulsada del títol acadèmic exigible, segons aquesta convocatòria.  
12.1.3. Declaració de no haver estat separat mitjançant expedient disciplinari de qualsevol administració o càrrec públic, com també de no trobar-se inhabilitat penalment per a l'exercici de funcions públiques.  
12.1.4. Certificat mèdic acreditatiu de posseir capacitat física i psíquica necessària per a l'exercici de les funcions de les vacants ofertes.  
12.1.5. Els aspirants discapacitats hauran de presentar la certificació de la Conselleria de Treball i Seguretat Social o de l'òrgan competent d'altres administracions públiques, que acredite una discapacitació igual o superior al 33%, com també la seua capacitat per a exercir les funcions que corresponguen a les vacants ofertes.  
12.2. Els aspirants que tenint la condició de personal laboral fix al servei de la Generalitat Valenciana, haguessen concorregut a aquestes proves pel torn de promoció interna, quedaran exempts de justificar documentalment les condicions generals a què es refereixen les bases 2.1.1. i 2.1.2 que ja haguessen estat provades per a obtenir el seu nomenament anterior. En tot cas, hauran d'acreditar la resta de les condicions generals de la base 2.1.  
12.3. La manca de presentació de la documentació, dins el termini indicat, llevat dels casos de força major, la presentació de documents dels quals es desprenga el no compliment de les condicions generals de la convocatòria, o els supòsits de falsedat en la declaració, produiran lloc a la invalidesa de les actuacions de l'aspirant i, en relació a aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer.  
En aquest supòsit el tribunal podrà proposar addicionalment la inclusió en les relacions d'un nombre igual al d'exclosos, seguint els criteris establerts en la base 8.2.3. d'aquesta convocatòria.  
13. Nomenament d'habilitats  
13.1. Transcorregut el termini de presentació de la documentació el Conseller d'Administració Pública dictarà la resolució, la qual es publicarà en el Diari Oficial de la Generalitat Valenciana, incloent-hi la llista del personal que ha superat les proves d'habilitació, per ordre de puntuació. Es distingirà els qui ho han fet pel torn d'accés lliure i quota de discapacitats dels qui ho han fet pel de promoció interna, en cadascuna de les oposicions.  
13.2. Provisió de llocs.  
A fi de proveir llocs de treball, d'acord amb el que preceptua l'article 22 de la Llei 30/84, de 2 d'agost, de Mesures per a la Reforma de la Funció Pública, els aspirants que hagen superat les proves pel torn de promoció interna gaudiran de preferència sobre el personal que la supere pel torn d'accés lliure i quota de discapacitats, respectant els requisits dels distints lloes.  
14. Tribunals  
14.1. El tribunal qualificador d'aquesta oposició serà constituït pels membres que figuren en l'annex V d'aquesta ordre, on podran actuar indistintament qualsevol d'ells.  
14.2. El tribunal, per a la realització de les proves a Alacant i Castelló podrà designar els col·laboradors que estime oportuns.  
14.3. El tribunal podrà nomenar col·laboradors i ajudants, com també assessors especialistes, que limitaran la seua actuació a l'assessorament tècnic.  
14.4. Els membres del tribunal, com també els col·laboradors, ajudants i assessors, hauran d'abstenir-se i podran ser recusats pels interessats quan hi concórreguen circumstàncies de les previstes en l'article 20 de la Llei de Procediment Administratiu.  
Així mateix, hauran d'abstenir-se aquells qui haguessen realitzat tasques de preparació d'aspirants en els cinc anys anteriors a la publicació d'aquesta convocatòria.  
14.5. El tribunal, com també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat, d?acord amb allò que hi ha previst en la base 9.2.  
14.6. A efectes de comunicacions i de qualsevol altra incidència, el tribunal tindrà la seua seu en l?Institut Valencià d'Administració Pública (carrer del Museu, 3; 46664 València. Telèfon: 052 27 38 97).  
14.7. El tribunal tindrà la categoria indicada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó del servei, i l?Ordre de 17 de febrer de 1986 (DOGV de 10 de març de 1986), per la qual es desplega el decret anterior.  
15. Recursos  
15.1. Aquesta convocatòria, les seues bases i tots els actes que siguen dictats en el seu desplegament, tret de les actuacions del tribunal, podran ser impugnats pels interessats, mitjançant la interposició de recurs de reposició previ al contenciós administratiu, davant el Conseller d'Administració Pública, en el termini d'un mes, comptador a partir de l?endemà a la publicació en el Diari Oficial de la Generalitat Valenciana de la convocatòria, o al de la publicació dels actes subsegüents, si hi correspon.  
15.2. Contra els actes del tribunal podrà interposar-se recurs d'alçada davant el Conseller d'Administració Pública en el termini de 15 dies comptadors a partir de l?endemà de la publicació de la resolució corresponent del tribunal.  
València, 25 d'abril de 1991.  
El Conseller d'Administració Pública,   
EMERIT BONO I MARTINEZ  
ANNEX I  
1. La Constitució espanyola de 1978: principis generals. Drets fonamentals dels ciutadans.  
2. La Corona: les atribucions del rei.  
3. Les Corts Generals.  
4. El Govern en la Constitució espanyola de 1978.  
5. Les comunitats autònomes.  
6. Aspectes generals de l?Estatut d?autonomia de la Comunitat Valenciana. La Generalitat Valenciana: institucions.  
7. Institucions de la Generalitat Valenciana. El President de la Generalitat, les Corts Valencianes. El Consell o Govern Valencià. El Síndic de Greuges.  
8. L'acord per al personal laboral al servei de la Generalitat Valenciana: drets dels treballadors i règim disciplinari.  
9. Els comitès de seguretat i Higiene en el treball: composició i funcions. L'ordenança general de seguretat i higiene: camp d?aplicació. Obligacions i drets dels treballadors. Obligacions i drets dels empresaris.  
Veure imatge  
ANNEX V  
Tribunal titular  
President: Sr. José Luis Vera Llorens. Conselleria de Sanitat i Consum.  
Secretària: Sra. Carmen Moncho Casanova. Conselleria de Sanitat i Consum.  
Vocals:  
- Sr. Ernesto Veres Ferrer. Institut Valencià d'Estadística.  
- Sr. Juan-José Monzonís Martínez. Gerència de Ports (COPUT)  
- Sr. Carlos Domingo Soler. Conselleria d'Obres Públiques, Urbanisme i Transports  
- Sr. Josep-Lluís Lacreu i Cuesta. Conselleria de Cultura, Educació i Ciència.  
- Dos representants sindicals  
Tribunal suplent  
President: Sr. Francesc Signes i Núñez.  
Secretaria: Sra. Mª Angeles Mínguez Luján. Conselleria de Sanitat i Consum.  
Vocals:  
- Sr. Juan Usach Domingo. Institut Valencià d'Estadística.  
- Sr. Joaquín Montalvá Cerver. Gerència de Ports (COPUT)  
- Sr. José Vicente Dómine Redondo. Conselleria d'Obres Públiques, Urbanisme i Transport.  
- Sra. Carmen Fernández Fernández. Conselleria d'Administració Pública.  
- Dos representants sindicals.